Enflikkasuar

Enflikkasuar (Casuarius unappendiculatus) er en monotypisk flygeudyktig fugl i kasuarfamilien (Casuariidae), og én av tre kasuarer i kasuarslekten (Casuarius). Arten er endemisk til Ny-Guinea.

 Biologi 
Enflikkasuaren har stiv svart fjærdrakt, blått hode med en hjelm på toppen av hodet. Den har en oransje ring rundt halsen og en oransje stripe nedover halsen. Føttene er store og kraftige. Hannen, som er mindre enn hunnen, veier 30-37 kg. Hunnen veier rundt 58 kg, som gjør den til den fjerde tyngste fuglen i verden, etter struts, somalistruts og den omtrent like store toflikkasuaren.

Enflikkasuaren er utbredt i regnskog på kysten av nordre Ny-Guinea og øyene Yapen, Batanta og Salawati. De foretrekker en høyde på under 490 moh.

Enflikkasuarens føde består av frukt og smådyr.

Hunnfuglene er polygame, de legger de 3-4 egg i et kamuflert rede, så forlater hun hannen og eggene og finner en ny hann. Hannen oppfostrer ungene alene i 9 måneder

 Inndeling 
Inndelingen følger Birds of the World og er i henhold til Winkler, Billerman & Lovette (2020).

 Palaeognathae, primitive nåtidsfugler
 Struthioniformes, strutsefugler
 Notopalaeognathae
 Rheiformes, nandufugler
 Novaeratitae, kasuarfugler, elefantfugler og kivifugler
 Casuariiformes, kasuarfugler
 Casuariidae, kasuarfamilien
 Casuariinae, kasuarer
 Casuarius, kasuarslekten
 C. casuarius, toflikkasuar
 C. bennetti, dvergkasuar
 C. unappendiculatus, enflikkasuar
 Dromaiinae, emuer
 Dromaius, emuslekten
 D. novaehollandiae, emu
 †Aepyornithiformes, elefantfugler
 Apterygiformes, kivifugler
 Tinamiformes, tinamufugler (pampashøns)
 †Dinornithiformes, moafugler

 Annet 
På IUCNs rødliste er enflikkasuaren klassifisert under «sårbar» på grunn av jakt. De lokale folkene på områdene fuglen lever tar beinene og eggene, og tar ungene til matbruk. Det er ca 9300 individer igjen.

 Referanser 
Winkler, D. W., S. M. Billerman, and I.J. Lovette (2020). Cassowaries and Emu (Casuariidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.casuar1.01

 Eksterne lenker 


Kategori:Notopalaeognathae
Kategori:Sårbare arter på IUCNs rødliste
Kategori:Ny-Guineas fugler
Kategori:Dyr formelt beskrevet av Edward Blyth
Kategori:Fugler formelt beskrevet i 1860